Leif Kolflaath

Leif Johannes Kolflaath (1927–2001) var en næringsdrivende og Høyrepolitiker fra Narvik (senere Drøbak) som møtte som stortingsrepresentant for Nordland i to år 1967–1969 mens Håkon Kyllingmark var statsråd. 

Han var utdannet fra Oslo Handelsgymnasium 1949 og arbeidet som disponent i firmaene A.L. Kolflaath A/S og Brødrene Dobloug A/S i Narvik 1951-1969. Han startet sitt eget firma Torget Supermarked A/S i Drøbak i 1970. I Narvik var han leder av Høyrelaget, Narvik Salgs- og Reklameforening og handelsstandsforeningen, og satt i kommunestyret og formannskapet i årene 1954–1966. Også i Frogn kommune engasjerte han seg i kommunepolitikken.

Referanser

Eksterne lenker 
 

Stortingsrepresentanter fra Høyre
Stortingsrepresentanter for Nordland
Stortingsrepresentanter 1965–1969
Personer fra Narvik kommune
Personer fra Frogn kommune